**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 21/05/2023**

**ΠΡΟΓΡΑΜΜΑ  ΚΥΡΙΑΚΗΣ  21/05/2023**

|  |  |
| --- | --- |
| Ντοκιμαντέρ / Ταξίδια | **WEBTV** **ERTflix** |

**06:00**  |  **Κυριακή στο Χωριό Ξανά (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
  
**Έτος παραγωγής:** 2023

**«Γούβες Ευβοίας»**   
**Eπεισόδιο**: 9

|  |  |
| --- | --- |
| Ντοκιμαντέρ / Φύση | **WEBTV** **ERTflix** |

**07:30**  |  **Αγροweek  (E)**     
  
Ε' ΚΥΚΛΟΣ   
  
**Έτος παραγωγής:** 2022

**«Δελφικός ελαιώνας»**   
**Eπεισόδιο**: 16

|  |  |
| --- | --- |
| Εκκλησιαστικά / Λειτουργία | **WEBTV** |

**08:00**  |  **Πατριαρχική Θεία Λειτουργία (Αλλαγή Ναού και διάρκειας Λειτουργίας)**  
  
**Πατριαρχική Χοροστασία στη Θεία Λειτουργία - Απευθείας μετάδοση από τον Ιερό Ναό Αγίου Νικολάου, Πτωχοκομείου Αθηνών**

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**11:00**  |  **Μνήμη Μου Σε Λένε Πόντο  (E)**   **(Τροποποίηση προγράμματος)**  
  
**Έτος παραγωγής:** 2011

Σειρά 12 αυτοτελών 45λεπτων εκπομπών για την ιστορία, τα ήθη, τον πολιτισμό των απανταχού Ποντίων που φιλοδοξεί να καταγράψει την ιστορική πορεία του ποντιακού ελληνισμού αλλά και τη σημερινή πραγματικότητα που βιώνουν οι Πόντιοι στην Ελλάδα στην Τουρκία και στη Ρωσία. Θα ψηλαφίσει κάθε πλευρά που αφορά το παρελθόν και το παρόν των βασανισμένων αυτών Ελλήνων επιχειρώντας μια σύνθετη και μοντέρνα τηλεοπτική αφήγηση. Πιο αναλυτικά τρεις θα είναι οι θεματικοί άξονες που θα διασχίσουν τη δημιουργία αυτής της σειράς.   
Α) μια σειρά επεισοδίων θα αφορά την ιστορία των Ποντίων από την αρχαιότητα ως την απομάκρυνση από τις εστίες τους. Τα επεισόδια αυτά θα ασχοληθούν επίσης με τις δυσκολίες της εγκατάστασης τους στην Ελλάδα καθώς και με το κύμα των νεοπροσφύγων Ποντίων που κατέλυσε τη χώρα μας μετά τη διάλυση των πρώην χωρών του λεγόμενου ανατολικού μπλοκ. Στον ίδιο κύκλο επεισοδίων θα εστιάσουμε και σε μικρότερες «ιστορικές ενότητες», που παρουσιάζουν όμως μεγάλο τηλεοπτικό ενδιαφέρον όπως π.χ. την ιστορία της Παναγίας Σουμελά.  
Β) κάποια επεισόδια θα ασχοληθούν με τον ποντιακό πολιτισμό και συγκεκριμένα, το ποντιακό τραγούδι ως έκφραση της τρισχιλιόχρονης ποντιακής ιστορίας, όπως και τη λογοτεχνία, τη γλώσσα και το θέατρο, που εκφράζουν την πολιτιστική ιδιαιτερότητα της ποντιακής ψυχής και που ως τώρα αποτελούν ένα άγνωστο και όμως πολυτιμότατο κομμάτι του Ελληνικού πολιτισμού. Είναι χαρακτηριστικό δε ότι ποτέ δεν έχει γίνει κάποια εκπομπή αφιερωμένη σε αυτό το σκέλος της ποντιακής δημιουργίας και γι’ αυτό και αγνοείται τόσο από τους ιστορικούς της τέχνης όσο και από το πλατύ κοινό.   
Γ) τέλος μια σειρά επεισοδίων θα εστιάσει στη μικροϊστορία. Η μικροϊστορία, είναι διαμετρικώς αντίθετη από την παραδοσιακή ιστοριογραφία ως προς το ότι δεν συγκεντρώνει την προσοχή της στα συνταρακτικά γεγονότα, στις πολεμικές λόγου χάρη συρράξεις, ούτε ενδιαφέρεται για το ρόλο που παίζουν οι μεγάλες προσωπικότητες. Ρίχνοντας αντιθέτως το βάρος της στο ατομικό συμβάν και στο καθημερινό βίωμα προσπαθεί να αποκρυπτογραφήσει την αθέατη κοινωνική και ανθρωπολογική πλευρά της ανθρώπινης περιπέτειας, επιδιώκοντας έτσι τη σύλληψη μιας ευρύτερης ιστορικής πραγματικότητας. Κάτω από το πλαίσιο αυτό θα υπάρξουν επεισόδια που ένα κεντρικό πρόσωπο-κλειδί θα ξεκλειδώσει τις μνήμες του παρουσιάζοντας την ιστορία της οικογένειάς του. Η επιλογή αυτού του προσώπου εννοείται, θα γίνει κατά τέτοιο τρόπο ώστε η παρουσία του να αντιπροσωπεύει και να ενσωματώνει μια ιστορική φέτα που αφορά ένα ευρύτερο πλήθος γεγονότων και βέβαια να ενδιαφέρει ένα μεγάλο πλήθος θεατών.  
Με τους τρεις αυτούς θεματικούς άξονες πιστεύουμε ότι θα καταφέρουμε να φωτίσουμε επαρκώς και πολλαπλώς τη μακρά, λαμπρή και αγωνιστική ποντιακή ιστορία, καθώς και την ποντιακή ιδιοσυγκρασία, φωτίζοντας συνάμα την ψυχή αυτών των σπουδαίων και πολυβασανισμένων Ελλήνων.

**«Η γενοκτονία του Ποντιακού Ελληνισμού»**

**(19 Μαΐου: Ημέρα Μνήμης της Γενοκτονίας των Ελλήνων του Πόντου)**

Θέμα της συγκεκριμένης εκπομπής είναι η γενοκτονία του Ποντιακού Ελληνισμού. Εξετάζονται τα γεγονότα της διεθνούς πολιτικής σκηνής και οι συσχετίσεις των Μεγάλων Δυνάμεων παράλληλα με τις συνθήκες, που επικρατούσαν στην Οθωμανική Αυτοκρατορία στα τέλη του 19ου και στις αρχές του 20ου αι. Ειδική μνεία γίνεται στην άνοδο του τουρκικού εθνικισμού και στο κίνημα των Νεότουρκων το 1908, που οδήγησε στις εθνοκαθάρσεις του 20ου αι. στην περιοχή του Πόντου και της Δυτικής Μικράς Ασίας, με πρώτη τη γενοκτονία των Αρμενίων τον Μάιο του 1915.  
  
Καθοριστικό υπήρξε το νεοτουρκικό συνέδριο του 1911, στην οθωμανική Θεσσαλονίκη, όπου στο εθνικό πρόβλημα της Οθωμανικής Αυτοκρατορίας ορίστηκε ως επίλυση η φυσική εξόντωση των γηγενών χριστιανικών εθνοτήτων. Η αφήγηση εστιάζεται, επίσης, στα πολιτικά γεγονότα του 1919-1920 μετά την κατάρρευση της Οθωμανικής Αυτοκρατορίας και την ήττα της στον Α΄ Παγκόσμιο Πόλεμο, τις μεταβολές στο διπλωματικό πεδίο, επιχειρώντας να εξηγήσει τους λόγους που οδήγησαν στις βίαιες εκτοπίσεις και στις σφαγές των Ελλήνων του Πόντου.  
  
Αναλύεται επίσης, η έννοια της γενοκτονίας που επεκτείνεται επιπλέον στην εξάλειψη του πνευματικού και του υλικού πολιτισμού και που εφαρμόστηκε και με τις τρεις εκφάνσεις της στην περίπτωση των Ελλήνων του Πόντου. Ειδική αναφορά γίνεται στο αντάρτικο του Πόντου, που οργανώθηκε για την αυτοπροστασία του Ελληνισμού της περιοχής από τους Τσέτες. Παρουσιάζεται ακόμη το ψήφισμα διαμαρτυρίας Ελλήνων διανοουμένων προς την Ευρώπη και την Αμερική, το Νοέμβριο του 1921 για τις σφαγές στον Πόντο. Τέλος, ανιχνεύονται οι ευθύνες των Μεγάλων Δυνάμεων, των ελλαδικών κυβερνήσεων αλλά και της ποντιακής κοινότητας απέναντι στα τραγικά γεγονότα της γενοκτονίας.  
  
Τηλεοπτικός αφηγητής είναι ο Τάσος Παλαντζίδης, ενώ τις ιστορικές πτυχές φωτίζουν οι καθηγητές Ιάκωβος Μιχαηλίδης, επίκουρος καθηγητής Νεότερης και Σύγχρονης Ιστορίας στο Αριστοτέλειο Πανεπιστήμιο Θεσσαλονίκης, η Σοφία Ηλιάδου-Τάχου, αναπληρώτρια καθηγήτρια Ιστορίας στο Πανεπιστήμιο Δυτ. Μακεδονίας, ο Στάθης Πελαγίδης, ιστορικός στο Πανεπιστήμιο Μακεδονίας και ο Κωνσταντίνος Φωτιάδης, καθηγητής Νεοελληνικής Ιστορίας Πανεπιστημίου Δυτ. Μακεδονίας.   
Για τα γεγονότα της περιόδου μιλούν επίσης, ο συγγραφέας Γιώργος Αντωνιάδης και ο φιλόλογος Χρήστος Ανδρεάδης. Περιλαμβάνεται πλούσιο αρχειακό υλικό καθώς και αποσπάσματα από το θεατρικό έργο «Η Έξοδος Μαρτυρίες Ποντίων Προσφύγων» σε σκηνοθεσία Γιώργου Γαλάντη.

Παρουσίαση: Τάσος Παλαντζίδης – Ιεροκλής Μιχαηλίδης  
Επιστημονική επιμέλεια: Κώστας Φωτιάδης, καθηγητής πανεπιστημίου Δ.Μακεδονίας  
Παραγωγή : MAGIK PICTURES Σκηνοθεσία: Κώστας Χαραλάμπους – Νίκος Αναγνωστόπουλος

(Οι εκπομπές Φωτεινά Μονοπάτια & Συνάνθρωποι δεν θα μεταδοθούν)

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |  **Ειδήσεις - Αθλητικά - Καιρός**

|  |  |
| --- | --- |
| Μουσικά / Παράδοση | **WEBTV** **ERTflix** |

**13:00**  |  **Το Αλάτι της Γης  (E)**  

Σειρά εκπομπών για την ελληνική μουσική παράδοση.  
  
**«Μικρασιάτικες μνήμες - Οινούσσες και Βαρβάσι Χίου»**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ταινίες | **WEBTV** |

**16:00**  |  **Τρεις Κούκλες κι Εγώ - Ελληνική Ταινία**     
  
**Έτος παραγωγής:** 1960  
**Διάρκεια**: 78'

Ελληνική ταινία, κωμωδία

|  |  |
| --- | --- |
| Ενημέρωση / Εκλογές | **WEBTV** **ERTflix** |

**17:30**  |  **Εκλογές 2023 - Ενημερωτική Εκπομπή**   **(Περιγραφή και αλλαγή ώρας έναρξης & διάρκειας)**

Με ένα πρωτοποριακό σύστημα γιγαντοοθόνης αφής, που δεν έχει παρουσιαστεί ποτέ στο παρελθόν στην Ελλάδα, αλλά και με το σύνολο του δημοσιογραφικού και τεχνικού δυναμικού της, η ΕΡΤ θα καλύψει τις εκλογές της Κυριακής 21 Μαΐου 2023, μεταδίδοντας το exit poll και τα αποτελέσματα της εθνικής κάλπης.  
Κατά τον εκλογικό μαραθώνιο θα υπάρχουν παράλληλες συνδέσεις με όλο το δίκτυο των ανταποκριτών της ΕΡΤ στην Ελλάδα και στις μεγάλες πρωτεύουσες του εξωτερικού.  
  
Στις 17:30, θα αρχίσει η εκλογική βραδιά από το ΕΡΤNEWS Studio, με τον Γιώργο Κουβαρά. Μαζί του στο στούντιο θα είναι ο Απόστολος Μαγγηριάδης και όλο το επιτελικό δυναμικό της ΕΡΤ με τους δημοσιογράφους Χριστίνα Βίδου, Δημήτρη Κοτταρίδη, Κώστα Παπαχλιμίντζο, Σοφία Παπαϊωάννου, Ηλία Σιακαντάρη και Σταυρούλα Χριστοφιλέα.   
Προσκεκλημένοι δεν θα είναι μόνο πολιτικοί, αλλά και προσωπικότητες της οικονομικής και κοινωνικής ζωής, όπως και καλλιτέχνες οι οποίοι θα σχολιάσουν τα αποτελέσματα.  
Στις 19:00, η ΕΡΤ θα παρουσιάσει με έναν πραγματικά καινοτόμο τρόπο το πανελλαδικό exit poll, ενώ τα σενάρια της επόμενης μέρας θα αναλύσουν ο διδάκτορας Πολιτικής Επιστήμης Παναγιώτης Κουστένης και ο σύμβουλος Στρατηγικής και Επικοινωνίας Ευτύχης Βαρδουλάκης.  
Η εκλογική βραδιά θα συνεχιστεί έως τα ξημερώματα της Δευτέρας 22 Μαΐου, με τη μετάδοση των αποτελεσμάτων και την καταμέτρηση των ψήφων σε όλα τα εκλογικά κέντρα.

Παρουσίαση: Γιώργος Κουβαράς

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**04:00**  |  **Η Αυλή των Χρωμάτων (2022-2023)  (E)**     
  
**Έτος παραγωγής:** 2022

**«Τα τραγούδια του χωρισμού»**   
**Eπεισόδιο**: 30

(Δεν θα μεταδοθούν Δελτία Ειδήσεων)

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**